19/06/2018 | Administración LocalMunicipal
Betanzos
Incorporación de arquivos audiovisuais nas actas das sesións plenarias

ANUNCIO O Pleno da Corporación de Betanzos, en sesión ordinaria do día 29 de maio de 2018, aprobou por unanimidade o seguinte ACORDO: “2. Aprobación da incorporación de arquivos audiovisuais nas actas das sesións plenarias deste Concello. Preséntase a consideración do Pleno proposta do alcalde, José Ramón García Vázquez, de data 24 de maio de 2018, informada favorablemente pola Comisión de programación de data 28 de maio de 2018, sobre aprobación da incorporación de arquivos audiovisuais nas actas das sesións plenarias deste Concello: “Vistos os seguintes antecedentes que constan no expediente: – O artigo 52 do texto refundido das disposicións legais vixentes en materia de réxime local, aprobado polo Real decreto lexislativo 781/1986, do 18 de abril, confire aos libros de actas que regula a consideración de instrumento público solemne, actas que deben ter o contido mínimo previsto no artigo 50 do mesmo texto refundido; ambos preceptos teñen carácter básico conforme o indicado na disposición derradeira sétima, número 1, letra a) do texto refundido. Aos libros de actas, así como aos libros de resolucións, refírese tamén o Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, cuxa aplicación ás comunidades autónomas é supletoria, tal e como ten manifestado o Tribunal Constitucional nas sentenzas 214/1989, do 21 de decembro, e 210/2014, do 18 de decembro. – Tanto a Lei 39/2015, do 1 de outubro, como a Lei 40/2015, do 1 de outubro, xeneralizan o emprego de medios electrónicos. Concretamente, no que atinxe ás relacións ad extra, a Lei 39/2015, do 1 de outubro, incorpora o uso xeneralizado e obrigatorio de medios electrónicos tanto respecto dos documentos e actos administrativos en xeral (artigos 26.1 e 36.1) como en relación coas diferentes fases do procedemento administrativo (neste sentido poden citarse os artigos 71.1, 75.1, 80.2 e 88.4), e establece, así mesmo, no seu artigo 70.2, o formato electrónico dos expedientes administrativos. E, respecto das relacións ad intra, a Lei 40/2015, do 1 de outubro, alude na súa exposición de motivos a que tamén neste eido a utilización dos medios electrónicos debe ser o habitual, e prevé, de xeito máis concreto, no seu artigo 46.1, que todos os documentos empregados nas actuacións administrativas se almacenarán por medios electrónicos, salvo cando non sexa posible. Ademais, ambas as leis recollen, respectivamente, nas súas disposicións derradeiras quinta e décimo sétima, un mandato de adaptación normativa á regulación nelas contida. En consecuencia, existe unha obriga de emprego de medios electrónicos nas actuacións das administracións públicas, polo que resulta imprescindible aplicala á obriga de levar libros de actas e de resolucións prevista na normativa de réxime local. – O Decreto 24/2018, do 15 de febreiro, sobre os libros de actas e de resolucións das entidades locais galegas (DOG de 1/03/2018), establece no seu artigo 2.4 que: “Por acordo de pleno poderá optarse porque as actas das sesións dos órganos colexiados de goberno incorporen o arquivo audiovisual da sesión. Neste caso, o ficheiro resultante da gravación, xunto coa certificación expedida pola secretaría da súa autenticidade e integridade, e cantos documentos en soporte electrónico se empregasen como documentos da sesión, incorporaranse á acta da sesión, sen necesidade de facer constar nesta última as deliberacións.” – O RD 128/2018, do 16 de marzo, sobre o réxime xurídico dos funcionarios de administración local con habilitación de carácter nacional (BOE de 17/03/2018), establece no seu artigo 3.2d) que as actas das sesións dos órganos colexiados se transcribirá polo secretario no libro de actas calquera que sexa o soposto ou formato, en papel ou electrónico. Cando o soporte sexa electrónico redactarase extracto en papel cos seguintes datos: lugar, data e hora da sesión, carácter ordinario ou extraordinario, asistentes, contido dos acordos e sentido dos votos, e opinión sintetizadas das deliberacións. – O artigo 18.1 da Lei 40/2015, do 1 de outubro, recolle expresamente que: “De cada sesión que celebre o órgano colexiado levantarase acta polo Secretario, que especificará necesariamente os asistentes, o orden do día da reunión, as circunstancias do lugar e tempo en que se celebrouse, os puntos principales das deliberacións, así como o contido dos acordos adoptados. Poderán grabarse as sesións que celebre o órgano colexiado. O fichero resultante da grabación, xunto coa certificación expedida polo Secretario da autenticidade e integridade do mesmo, e cantos documentos en soporte electrónico se utilizasen como documentos da sesión, poderán acompañar á acta das sesións, sen necesidade de facer constar nela os puntos principais das deliberacións.” De conformidade co disposto na Lei 39/2015, do 1 de outubro, do procedemento administrativo común, e no Real decreto 2568/1986, do 28 de novembro, que aproba o regulamento de organización e funcionamento das corporacións locais. Ao abeiro da atribución que lle concede á Alcaldía o artigo 21.1. da Lei 7/85, do 2 de abril, de bases de réxime local, e o réxime de atribucións plenarias do artigo 22.2 da Lei 7/85, do 2 de abril, de bases de réxime local. Propóñolle ao Pleno da Corporación, a ditame da Comisión Informativa permanente correspondente, a adopción do seguinte ACORDO: PRIMEIRO.–Aprobar a incorporación de arquivos audiovisuais das sesións plenarias nas actas das sesións plenarias deste Concello, de conformidade co establecido no artigo 2.4 do Decreto autonómico 24/2018, do 15 de febreiro, sobre os libros de actas e de resolucións das entidades locais galegas, tendo en conta as obrigas de emprego de medios electrónicos establecidas na Lei 39/2015, do 1 de outubro, do procedemento administrativo común das administracións públicas, e na Lei 40/2015, do 1 de outubro, de réxime xurídico do sector público. Nestes casos, unha vez implantado o sistema de grabación audiovisual, os ficheiros resultantes das gravacións, xunto coa certificación expedida pola secretaría da súa autenticidade e integridade, e cantos documentos en soporte electrónico se empregasen como documentos da sesión, incorporaranse á acta electrónica da sesión, sen necesidade de facer constar na acta as deliberacións dos concelleiros/as, sen prexuizo do extracto en papel cos datos do artigo 3.2 d) do RD 128/2018. SEGUNDO.–Notificarlle este acordo á/s persoa/s interesada/s e comunicarllo aos servizos municipais afectados para o seu coñecemento e para os efectos oportunos.” O que se publica aos efectos oportunos de conformidade co disposto no artigo 45 da Lei 39/2015, do 1 de outubro. Betanzos, 12 de xuño de 2018. O alcalde Asdo.: José Ramón García Vázquez